CELEX: 32021R0774
Language: hr
Date: 2021-05-10 00:00:00
Title: Uredba Vijeća (EU) 2021/774 od 10. svibnja 2021. o izmjeni Uredbe (EU) br. 389/2012 o upravnoj suradnji u području trošarina u pogledu sadržaja elektroničkih upisnika

12.5.2021   
               
               
                  HR
               
               
                  Službeni list Europske unije
               
               
                  L 167/1
               
            
         UREDBA VIJEĆA (EU) 2021/774
         od 10. svibnja 2021.
         o izmjeni Uredbe (EU) br. 389/2012 o upravnoj suradnji u području trošarina u pogledu sadržaja elektroničkih upisnika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 113.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskog parlamenta (1),
         uzimajući u obzir mišljenje Europskoga gospodarskog i socijalnog odbora (2),
         u skladu s posebnim zakonodavnim postupkom,
         budući da:
         
                     (1)
                  
                  
                     Člankom 19. Uredbe Vijeća (EU) br. 389/2012 (3) utvrđuje se obveza za države članice da vode elektroničke upisnike odobrenjâ gospodarskih subjekata i trošarinskih skladišta koji se bave premještanjem trošarinske robe tijekom odgode plaćanja trošarina.
                  
               
                     (2)
                  
                  
                     Direktivom Vijeća (EU) 2020/262 (4) proširuje se uporaba računalnog sustava na temelju Odluke (EU) 2020/263 Europskog parlamenta i Vijeća (5), koji se trenutačno upotrebljava za nadzor nad kretanjima trošarinske robe pod odgodom plaćanja trošarina, na nadzor nad trošarinskom robom puštenom u potrošnju na državnom području jedne države članice i zatim premještene na područje druge države članice radi dostave u komercijalne svrhe.
                  
               
                     (3)
                  
                  
                     Kako bi se omogućilo pravilno funkcioniranje računalnog sustava osiguravanjem pohrane potpunih, ažuriranih i točnih podataka, potrebno je izmijeniti područje primjene članka 19. Uredbe (EU) br. 389/2012 kako bi se utvrdile informacije koje bi države članice trebale unositi u elektroničke upisnike u vezi s ovjerenim pošiljateljima i ovjerenim primateljima koji premještaju trošarinsku robu samo povremeno.
                  
               
                     (4)
                  
                  
                     S obzirom na to da da cilj ove Uredbe, to jest utvrđivanje informacija koje bi države članice trebale unositi u elektronički upisnik u vezi s ovjerenim pošiljateljima i ovjerenim primateljima koji premještaju trošarinsku robu samo povremeno, ne mogu u dostatnoj mjeri ostvariti države članice, nego se zbog osiguravanja usklađenog funkcioniranja računalnog sustava i olakšavanja borbe protiv prijevara on na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarivanje tog cilja.
                  
               
                     (5)
                  
                  
                     Ovom se Uredbom poštuju temeljna prava i načela priznata Poveljom Europske unije o temeljnim pravima, a posebno pravo na zaštitu osobnih podataka. Imajući u vidu ograničenja utvrđena Uredbom (EU) br. 389/2012, obrada takvih podataka izvršena u okviru ove Uredbe ne prelazi ono što je nužno i razmjerno za potrebe zaštite legitimnih fiskalnih interesa država članica.
                  
               
                     (6)
                  
                  
                     Provedeno je savjetovanje s Europskim nadzornikom za zaštitu podataka u skladu s člankom 42. Uredbe (EU) 2018/1725 Europskog parlamenta i Vijeća (6).
                  
               
                     (7)
                  
                  
                     Kako bi se datum početka primjene ove Uredbe uskladio s datumom početka primjene odredaba Direktive (EU) 2020/262 o automatizaciji kretanjâ trošarinske robe koja je puštena u potrošnju na državnom području jedne države članice i zatim premještena na područje druge države članice radi dostave u komercijalne svrhe na državnom području te druge države članice i kako bi se državama članicama omogućilo dovoljno vremena za pripremu na promjene koje proizlaze iz ove Uredbe, ova Uredba trebala bi se primjenjivati od 13. veljače 2023.
                  
               
                     (8)
                  
                  
                     Uredbu (EU) br. 389/2012 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            U članku 19. stavku 2. Uredbe (EU) br. 389/2012 dodaju se sljedeće točke:
            
                        „(l)
                     
                     
                        za ovjerene pošiljatelje koji šalju trošarinsku robu samo povremeno iz članka 35. stavka 8. Direktive (EU) 2020/262, količinu trošarinske robe, identitet primatelja u državi članici odredišta i razdoblje za koje vrijedi privremena potvrda;
                     
                  
                        (m)
                     
                     
                        za ovjerene primatelje koji primaju trošarinsku robu samo povremeno iz članka 35. stavka 8. Direktive (EU) 2020/262, količinu trošarinske robe, identitet pošiljatelja u državi članici otpreme i razdoblje za koje vrijedi privremena potvrda.”.
                     
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            
            Primjenjuje se od 13. veljače 2023.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. svibnja 2021.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  Mišljenje od 29. travnja 2021. (još nije objavljeno u Službenom listu).
         
            (2)  Mišljenje od 27. travnja 2021. (još nije objavljeno u Službenom listu).
         
            (3)  Uredba Vijeća (EU) br. 389/2012 od 2. svibnja 2012. o upravnoj suradnji u području trošarina i stavljanju izvan snage Uredbe (EZ) br. 2073/2004 (SL L 121, 8.5.2012., str. 1.).
         
            (4)  Direktiva Vijeća (EU) 2020/262 od 19. prosinca 2019. o općim aranžmanima za trošarine (SL L 58, 27.2.2020., str. 4.).
         
            (5)  Odluka (EU) 2020/263 Europskog parlamenta i Vijeća od 15. siječnja 2020. o računalnoj obradi kretanja i nadzora trošarinske robe (SL L 58, 27.2.2020., str. 43.).
         
            (6)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).